Author: gazdova
Last saved by: spano
Company: szuvsr

Prechod ISPA na Kohézny fond v podmienkach Slovenskej republiky

A.	Inštitucionálne zabezpečenie

1.	ISPA

"Nástroj štrukturálnej politiky v predvstupovom období" (ISPA) je finančný nástroj Európskych spoločenstiev, vytvorený s cieľom pomôcť desiatim krajinám strednej a východnej Európy v oblasti životného prostredia a dopravy vzhľadom na ich vstup do únie.
Na základe nariadenia Rady ES 1267/1999 o vytvorení Nástroja pre štrukturálnu politiku v predvstupovom období (ISPA), v rámci predvstupovej pomoci EÚ kandidátskym krajinám, v období 2000 - 2006 z predvstupového nástroja finančnej pomoci ISPA alokovaných 1,04 miliardy eur. Priemerná ročná alokácia, ktorá je vyčlenená pre Slovenskú republiku predstavuje 46,8 mil. €. Tieto prostriedky sú v zmysle nariadenia Rady 1267/1999 rozdelené v pomere 50:50 pre sektor životného prostredia a sektor dopravy, čo predstavuje v priemere 23,4 mil. € pre každý sektor ročne.

Koordinačnú úlohu v rámci ISPA v podmienkach SR zabezpečuje ÚV SR prostredníctvom podpredsedu vlády pre európske záležitosti – národného koordinátora ISPA. Výkonnou jednotkou národného koordinátora ISPA je sekcia európskych záležitostí ÚV SR.

a)	Programovanie

V rámci programovacej fázy projektového cyklu ISPA  je za prípravu projektu zodpovedné Ministerstvo životného prostredia SR (projekty životného prostredia ) a Ministerstvo dopravy, pôšt a telekomunikácií SR (dopravné projekty ).	

V rámci programovania pripravujú návrhy a hodnotenie projektov sektorové Pracovné skupiny ISPA (doprava a životné prostredie), ktoré zriaďuje príslušný sektorový minister ako poradný orgán.

Návrhy žiadostí o financovanie z ISPA sú pred zaslaním Európskej komisii predkladané na rokovanie vlády na základe uznesenia vlády Slovenskej republiky č. 135/2001                       zo dňa 14. februára 2001 a v súlade s Pokynmi pre hospodárenie s finančnými prostriedkami realizácie programu ISPA (čl. 17,odsek 5), schválenými uznesením vlády SR č. 1114/2001 zo dňa        28. 11. 2001 a Zmenami pokynov pre hospodárenie s finančnými prostriedkami pri realizácii programu ISPA schváleným uznesením vlády SR č. 137/2003 zo dňa 13. 2. 2003.

 Žiadosť o financovanie z ISPA je v zmysle Koordinačnej smernice pre prípravu a realizáciu programu  ISPA (uznesenie vlády č. 739/2001) v SR a uznesenie vlády SR predkladaná podpredsedom vlády pre európsku integráciu, ľudské práva a menšiny odborným zložkám generálneho riaditeľstva Európskej komisie. 

Finančné memorandum (návrh) je predkladané komisiou Riadiacemu výboru ISPA na schválenie. Riadiaci výbor ISPA je tvorený zástupcami členských štátov EÚ  a svoju činnosť vykonáva v zmysle nariadenia ES 1267/99 o vytvorení Nástroja pre štrukturálnu politiku v predvstupovom období (ISPA). Finančné memorandum podpísané zástupcom EK je pred jeho podpisom za slovenskú stranu predkladané na schválenie vláde SR v zmysle uznesenia vlády SR č. 600/2000.
Konečné rozhodnutie o financovaní predloženého projektu je v kompetencií Európskej komisie.

Finančné memorandum pre projekt, v ktorom sú určené konečné finančné objemy (ISPA príspevok, národné spolufinancovanie) projektu, sa pred podpisom memoranda slovenskou stranu predkladá na schválenie vláde SR v zmysle uznesenia vlády SR č.600/2000.

b)	Implementácia

Jednotlivé projekty ISPA sa realizujú prostredníctvom 3 implementačných agentúr, ku ktorým menoval splnomocnenec pre Národný fond sektorového splnomocnenca pre program ISPA (SAO):

1.	Implementačná agentúra environmentálnych investičných projektov Ministerstva životného prostredia (ďalej len „IA EIP“), .
2.	Implementačná agentúra Železnice Slovenskej republiky (ďalej len „IA ŽSR),
3.	Implementačná agentúra Slovenská správa ciest (ďalej len „IA SSC“)

c)	Finančné riadenie

Rámec finančného riadenia programu ISPA je daný Memorandom o porozumení o využití Národného fondu pre program ISPA a finančnými memorandami pre každý individuálny projekt. Celkovo obdržal Národný fond na sektorové účty v Národnej banke Slovenska finančné prostriedky vo výške  61 412 001,70 € (stav k 31. 1. 2004).

Systém platieb sa riadi Pokynmi pre hospodárenie s finančnými prostriedkami pri realizácii programu ISPA (schválené uznesením vlády SR č. 1114/2001 z 28. 11. 2001) a Zmenou pokynov pre hospodárenie s finančnými prostriedkami pri realizácii programu ISPA (schválené uznesením vlády SR č. 127/2003 z 13. 02. 2003), ktoré definujú kompetencie jednotlivých subjektov pri hospodárení s finančnými prostriedkami pri realizácii programu ISPA v Slovenskej republike a zabezpečujú jednotný, účinný a koordinovaný postup pri hospodárení s finančnými prostriedkami pri realizácii programu ISPA a pri zabezpečovaní financovania jednotlivých projektov v rámci programu ISPA.

d)	Inštitucionálny rámec projektového cyklu ISPA definovaný v Koordinačnej smernici pre prípravu a realizáciu programu ISPA v SR ("Smernica ISPA")

Inštitucionálny rámec, práva, povinnosti a zodpovednosti jednotlivých aktérov v rámci programu ISPA sú určené v Koordinačnej smernici pre prípravu a realizáciu programu ISPA v SR.

Národný koordinátor ISPA  (NIC)

Národný koordinátor ISPA (NIC) vykonáva nasledovné úlohy:

a)	koordinuje prípravu a realizáciu programov predvstupovej pomoci EÚ v rámci programu ISPA na národnej úrovni,
b)	spolupracuje s  Ministerstvom životného prostredia SR ("MŽP"), Ministerstvom dopravy, pôšt a telekomunikácií SR ("MDPT"), Ministerstvom výstavby a regionálneho rozvoja SR ("MVRR") a Prípravným výborom pre štrukturálne fondy EÚ ("PVŠF EÚ") pri navrhovaní priorít programu ISPA v súlade so základnými dokumentmi (NPAA, Partnerstvo pre vstup, Pravidelné správy EK o pripravenosti SR na vstup do EÚ), 
c)	prejednáva s EK spoločne so zástupcami MŽP a MDPT návrhy priorít pre program ISPA,
d)	predkladá základné programové dokumenty týkajúce sa predvstupovej pomoci v rámci programu ISPA Európskej komisii a po dohode so zástupcami MŽP, MDPT, MVRR, Ministerstvom financií SR (“MF“) a PVŠF EÚ vyjednáva s EK všetky otázky týkajúce sa finančnej pomoci EÚ poskytovanej SR v rámci programu ISPA,
e)	informuje MF o požiadavkách na spolufinancovanie projektov ISPA,
f)	podpisuje za vládu SR finančné memorandá ISPA pre schválené projekty,
g)	monitoruje plnenie schválených programových dokumentov,  ich prioritných cieľov pri príprave a realizácii konkrétnych projektov, činnosť implementačných agentúr a predkladá správy Monitorovaciemu výboru ISPA
h)	pripravuje v spolupráci so Splnomocnencom pre Národný fond a príslušnými ministerstvami podklady pre Spoločný monitorovací výbor vrátane návrhov na realokáciu finančných prostriedkov s cieľom ich maximálneho využitia.

Sektorový splnomocnenec (SAO) a implementačná agentúra

Za implementáciu jednotlivých projektov v rámci programu ISPA sú zodpovedné implementačné agentúry zriadené na MDPT a MŽP. Riadením implementačnej agentúry je poverený Sektorový splnomocnenec (SAO) menovaný splnomocnencom pre Národný fond (NAO).

Implementačné agentúry: 
a)	sú zodpovedné za technické a administratívne náležitosti implementácie programov vrátane organizácie verejných súťaží, uzatvárania zmlúv v zmysle pravidiel DIS.
b)	vedú podvojné a analytické účtovníctvo
c)	zodpovedajú za kontrolu správnosti faktúr a vykonanie platieb zmluvným partnerom
d)	poskytujú mesačné správy a štvrťročné správy NAO v dohodnutom rozsahu o stave prebiehajúcich projektov, ktoré v kópii zasielajú NIC a sektorovým koordinátorom pomoci,
e)	žiadajú NAO o zálohové platby v zmysle podpísaných finančných dohôd.

1.	Implementačná agentúra ISPA môže v odôvodnených prípadoch v zmysle finančného memoranda preniesť zodpovednosť za implementáciu na konečného príjemcu pomoci ISPA.

Splnomocnenec pre Národný fond (NAO)

1.	Prostriedky nenávratnej pomoci poskytnutej SR v rámci programu ISPA sa dostávajú do SR prostredníctvom Národného fondu zriadeného na Ministerstve financií SR Uznesením vlády SR č.856/98 vedeného Splnomocnencom pre Národný fond („NAO“).

2.	NAO je zodpovedný za celkové riadenie finančných prostriedkov pomoci ISPA v SR.

3.	NAO je menovaný vládou SR na úrovni štátneho tajomníka Ministerstva financií SR.

Splnomocnenec pre Národný fond v súvislosti s realizáciou programu ISPA najmä: 
a)	predkladá požiadavky na prevod alokovaných finančných prostriedkov z EÚ a zabezpečuje ich spravovanie,
b)	menuje sektorového splnomocnenca ("SAO") v každej Implementačnej agentúre ("IA") na návrh MŽP, resp. MDPT, po konzultácii s NIC,
c)	podpisuje spoločne s každou IA Finančnú dohodu s EK,
d)	zabezpečuje spolufinancovanie z národných a iných zdrojov, ak je takéto spolufinancovanie deklarované vo Finančnom memorande,
e)	uskutočňuje prevody finančných prostriedkov na IA podľa mechanizmu stanoveného vo Finančnej dohode,
f)	zúčastňuje sa na zasadnutiach Spoločného monitorovacieho výboru ("JMC") a Monitorovacom výbore ISPA ("MVI"),
g)	zabezpečuje vrátenie nepoužitých finančných prostriedkov z IA po ukončení programu EK,
h)	otvára a vedie bankový účet pre každé Finančné memorandum osobitne,
i)	vedie podvojné alebo analytické účtovníctvo za všetky zmluvné a finančné operácie pre program ISPA.

Monitorovací výbor ISPA

Monitorovací výbor ISPA dohliada na finančný a fyzický pokrok v implementácii projektov (opatrení) ISPA v SR. Navrhuje úpravy výšky a podmienok, za ktorých sa projekt realizuje. Rozhodnutie prijíma Európska komisia (EK) na základe odporúčania MVI. 

2.	Kohézny fond

Inštitucionálne zabezpečenie procesu prípravy a implementácie Kohézneho fondu

Kohézny fond (ďalej „KF“) je finančný nástroj určený pre členské krajiny Európskej únie/Európskych spoločenstiev (ďalej „EÚ/ES“), u ktorých hodnota hrubého národného produktu (ďalej „HNP“) na obyvateľa je nižšia ako 90% priemeru EÚ/ES. Podporuje projekty dopravnej infraštruktúry a životného prostredia. 

Riadiaci orgán pre Kohézny fond (ďalej „RO“)

Riadiacim orgánom zodpovedným za všeobecné riadenie a koordináciu Kohézneho fondu (ďalej „KF“) je na základe uznesenia vlády SR č. 678/2002 z 19. júna 2002 k správe o zabezpečení uzavretia kapitoly č.21 – Regionálna politika a koordinácia štrukturálnych nástrojov Ministerstvo výstavby a regionálneho rozvoja SR (ďalej „MVRR SR“), konkrétne Odbor riadenia a koordinácie KF. RO zabezpečuje koordináciu činností v oblasti KF navonok voči Európskej únii a zároveň zabezpečuje koordináciu činností a výkon konkrétnych činností v zmysle kompetenčného zákona dovnútra Slovenskej republiky. Vo vecnej oblasti koordinuje prípravu stratégie SR pre KF na príslušné programovacie obdobie a predkladá ju Európskej komisii (ďalej „EK“). 

Riadiaci orgán pre KF sa riadi pri výkone svojich činností na základe dohody o delegovaní právomocí, Koncepcie systému finančného riadenia Kohézneho fondu a podľa kompetenčného zákona č. 575/2001 Z .z.

Štatút Riadiaceho orgánu pre Kohézny fond bol schválený uznesením vlády SR č.110 z 13. februára 2003.

V oblasti vecného zabezpečovania úloh Kohézneho fondu sú na základe zmluvy prenesené konkrétne úlohy na dva sprostredkovateľské orgány pod riadiacim orgánom pre Kohézny fond (SORO), ktoré  zabezpečujú výkon delegovaných činností a úloh v zhode s náplňou Kohézneho fondu a ich kompetenciami. Na základe uznesenia vlády SR č. 110/2003 z 13.2.2003 sú nimi Ministerstvo dopravy, pôšt a telekomunikácií SR ako sprostredkovateľský orgán pod riadiacim orgánom pre Kohézny fond za oblasť dopravná infraštruktúra a Ministerstvo životného prostredia SR, Sekcia zahraničnej pomoci a záležitostí EÚ ako sprostredkovateľský orgán pod riadiacim orgánom pre Kohézny fond za oblasť životné prostredie.

Sprostredkovateľské orgány pod riadiacim orgánom (SORO)

V oblasti vecného zabezpečovania úloh Kohézneho fondu sú prenesené konkrétne úlohy na dva sprostredkovateľské orgány pod riadiacim orgánom pre Kohézny fond, ktoré  zabezpečujú výkon delegovaných činností a úloh v zhode s náplňou Kohézneho fondu a ich kompetenciami. Na základe uznesenia vlády SR č. 110/2003 z 13.2.2003 sú nimi Ministerstvo dopravy, pôšt a telekomunikácií SR ako sprostredkovateľský orgán pod riadiacim orgánom pre Kohézny fond za oblasť dopravná infraštruktúra a Ministerstvo životného prostredia SR,  Sekcia zahraničnej pomoci a záležitostí EÚ ako sprostredkovateľský orgán pod riadiacim orgánom pre Kohézny fond za oblasť životné prostredie. 

Sprostredkovateľský orgán pod riadiacim orgánom pre KF sa riadi pri výkone svojich činností na základe dohody o delegovaní právomocí, Koncepcie systému finančného riadenia Kohézneho fondu a podľa kompetenčného zákona č. 575/2001 Z. z..

Platobný orgán (ďalej „PO“) pre Kohézny fond

Uznesením vlády SR č. 133/2002 bolo ako platobný orgán pre Kohézny fond schválené Ministerstvo financií SR. Platobný orgán pre Kohézny fond zabezpečuje finančné riadenie Kohézneho fondu. Úlohou platobného orgánu je zabezpečiť, navonok voči EÚ činnosti spojené s finančným zabezpečením projektov a smerom dovnútra transfer prostriedkov za vykonané práce na projektoch v zhode s podmienkami financovania Kohézneho fondu a platnou legislatívou EÚ a SR. Platobný orgán bude zodpovedný za finančné zabezpečenie projektu iba z pohľadu zdrojov ES. Za zabezpečenie národného spolufinancovania v štátnom rozpočte, v kapitole príslušného ministerstva bude zodpovedný sprostredkovateľský orgán pod platobným orgánom (SOPO). Činnosti SOPO vykonávajú rezortné ministerstvá  (MDPT SR a MŽP SR ) v zmysle uznesenia vlády SR č. 946/2003.
PO je zodpovedný predovšetkým za koordináciu prípravy všetkých pracovných a účtovných postupov súvisiacich s príjmom zálohovej platby, priebežných platieb a záverečnej platby z EK a výkonu týchto činností, ďalej zodpovedá za:
•	tvorbu rezervy na prípadné kurzové straty;
•	vypracovanie žiadostí o zálohové, priebežné platby, záverečné platby a ich predkladanie EK;
•	certifikáciu výkazu výdavkov a jeho predkladanie EK spolu so žiadosťami o priebežné platby a záverečnú platbu;
•	uskutočňovanie prevodu finančných prostriedkov z EK (žiadosti o zálohové, priebežné a záverečnú platbu);
•	prevod prostriedkov na SOPO na základe na základe žiadosti konečného prijímateľa;
•	schvaľovanie aktualizovaných odhadov výdavkov pre projekt KF na bežný a nasledujúci rok a ich predloženie EK;
•	vedenie knihy dlžníkov;
•	vykonávanie predbežnej a priebežnej finančnej kontroly žiadosti o platbu KP;
•	odrátanie neoprávnene použitých finančných prostriedkov z nasledujúcej žiadosti o priebežnú platbu alebo záverečnú platbu predkladanú EK;
•	zostavovanie a zasielanie správ o nezrovnalostiach a ich náprave na centrálny kontaktný orgán pre OLAF v SR;
•	metodické riadenie SOPO;
•	vedenie účtovníctva, finančného výkazníctva a uschovávanie účtovných dokladov v súlade s právnymi predpismi ES a SR;

PO deleguje výkon niektorých svojich funkcií na SOPO. Rozsah týchto právomocí je stanovený v Dohode medzi PO, SOPO a IO. Celková zodpovednosť za delegované právomoci zostáva na PO. PO nemôže na SOPO delegovať certifikáciu výdavkov voči EK, predkladanie žiadosti o priebežnú platbu a záverečnú platbu z EK a príjem prostriedkov z EK.

Implementačný orgán (IO)

Za sektor dopravy plní funkciu IO Slovenská správa ciest a Železnice SR, za sektor životného prostredia je to Oddelenie KF a ISPA odbor Implementačnej agentúry environmentálnych investičných projektov v rámci Ministerstva životného prostredia SR. IO Slovenská správa ciest a IO Železnice SR sú zároveň aj konečným prijímateľom v projektoch KF. 
Hlavnou náplňou činnosti Implementačných orgánov je riadne administratívne a technické riadenie a monitorovanie projektov KF, ktoré realizujú v spolupráci s KP, ďalej:
•	uzatváranie zmlúv s KP o financovaní projektu KF (neplatí v prípade projektov dopravnej infraštruktúry);
•	organizovanie verejných obstarávaní, príp. delegovanie tejto právomoci na konečných prijímateľov;
•	vykonávanie predbežnej a priebežnej finančnej kontroly žiadostí o úhradu faktúr ;
•	predkladanie žiadostí KP o úhradu faktúr na SOPO za účelom ďalšieho schvaľovania a na SORO pre informáciu;
•	podávanie pravidelných správ RO a PO o dosiahnutom finančnom a fyzickom pokroku pri realizácii projektu KF;
•	monitorovanie implementácie projektov KF u KP.

Monitorovací výbor pre Kohézny fond

Uznesením vlády SR č.110 z 13. februára 2003 bol zriadený Monitorovací výbor pre Kohézny fond a schválený štatút Monitorovacieho výboru pre Kohézny fond. MV pre KF má 11 stálych členov, vrátane predsedu. Členmi sú zástupcovia odborných útvarov ministerstiev zabezpečujúcich proces prípravy a realizácie projektov Kohézneho fondu, člen EK a Európskej investičnej banky.

3.	Prechod ISPA na Kohézny fond

Programovanie

Fáza programovania – príprava projektov je v súlade so Stratégiou pre Kohézny fond a  odporúčaniami pracovných skupín pre Kohézny fond.

Pracovné skupiny pre Kohézny fond vzniknú transformáciou Pracovných skupín ISPA (pre rezort dopravy a životného prostredia). Zabezpečiť transformáciu je v právomoci príslušného ministra.

Pracovné skupiny pre Kohézny fond disponujú vlastným sekretariátom. Činnosti, práva a povinnosti pracovnej skupiny sú definované v Štatúte Pracovnej skupiny pre Kohézny fond – životné prostredie a v Štatúte Pracovnej skupiny pre Kohézny fond – doprava. 

Implementácia

Každý neukončený projekt ISPA bude po dni vstupu do EÚ vykazovaný pre EK ako projekt Kohézneho fondu, avšak v rámci finančného riadenia na úrovni SR bude potrebné projekty ISPA dokončiť podľa pravidiel stanovených pre ISPA.

Z hľadiska priorít je jasná veľká zhoda medzi prioritami uvádzanými v strategických dokumentoch ISPA a Kohézneho fondu, čo poukazuje na jasnú náväznosť medzi obidvomi finančnými nástrojmi (zásobovanie vodou, odvádzanie a čistenie odpadových vôd, protipovodňové opatrenia, odpadové hospodárstvo, doprava – výstavba a rekonštrukcia medzinárodných dopravných koridorov v sektore cestnej, dopravnej a leteckej infraštruktúry).

V rámci EDIS ISPA boli na implementačných agentúrach ISPA vypracované podrobené manuály v oblasti implementácie. V procese prechodu ISPA na Kohézny fond je nevyhnutné transformovať tieto manuály na manuály implementácie projektov Kohézneho fondu v rámci Implementačných orgánov Kohézneho fondu.

Monitorovací výbor pre Kohézny fond

Monitorovanie procesu projektov Kohézneho fondu je v zodpovednosti Monitorovacieho výboru pre Kohézny fond.

Vzhľadom na skúsenosti v procese programu ISPA, ktoré vyplývajú z doterajšej funkcie Úradu vlády SR ako Národného koordinátora ISPA, ako aj fakt, že všetky projekty ISPA sa stanú projektmi Kohézneho fondu bude medzi členov Monitorovacieho výboru pre Kohézny fond zaradený zástupca Úradu vlády SR.

B.	 Stav projektov ISPA  

1. Realizácia predvstupového nástroja ISPA v Slovenskej republike  

Alokácia finančných prostriedkov z predvstupového nástroja ISPA:

-	sektor dopravy bola naplnená na 100% schválením finančného memoranda ISPA – Modernizácia železničnej trate Trnava – Nové Mesto nad Váhom, úsek Trnava – Piešťany vládou SR dňa 06.11.2002 (uznesenie vlády č. 1205/2002);

-	sektor životného prostredia pre SR na programovacie obdobie 2000 – 2003 bola rovnako naplnená schválením návrhu žiadosti o financovanie z ISPA pre projekt Dostavba ČOV Poprad – Matejovce uznesením vlády č. 544/2003 zo dňa 02.07.2003. Vyčerpaním alokovaných finančných prostriedkov je programovanie ISPA na Slovensku ukončené -  príloha č. 1. 

Sumárna tabuľka pojednávajúca o kontrahovaní a reálnom čerpaní prostriedkov jednotlivých projektov ISPA je uvedená  v Prílohe 2 materiálu.

ISPA projekt č. 2000SK/16/P/PE/001
Trenčín pravobrežná čistiareň odpadových vôd

Projekt programu ISPA 2000 „Trenčín pravobrežná čistiareň odpadových vôd“ bol zo strany EK podpísaný 5. 12. 2000.

Vláda Slovenskej republiky schválila uvedené finančné memorandum uznesením vlády SR č. 30/2001 zo dňa 17. 1. 2001. Finančné memorandum bolo za Slovenskú republiku podpísané dňa 31. 1. 2001.
Zámerom projektu je eliminovať niekoľko zostávajúcich doposiaľ nečistených výpustov komunálnych odpadových vôd do rieky Váh. Projekt zahŕňa vybudovanie novej pravobrežnej  ČOV a vybudovanie kombinovanej kanalizačnej sústavy na zachytávanie dažďových a splaškových vôd. Zmodernizovaná ČOV bude plne v súlade s požiadavkami smernice EÚ o kvalite mestských odpadových vôd a slovenských štandardov, noriem a príslušných zákonov a zabezpečí zvýšenie kvality vôd v rieke Váh. 
Konečným príjemcom pomoci sú Trenčianske vodárne a kanalizácie a.s. (TVK). Za implementáciu projektu je zodpovedné Ministerstvo životného prostredia SR - IAEIP.

Financovanie

Celkové náklady projektu sú 8 880 405 €. Celkové oprávnené náklady pre uvedený projekt, na základe ktorých bol určený príspevok ISPA, sú 7 936 732 €. Príspevok ISPA predstavuje 3 968 366 €, t. j. 50 % celkových oprávnených nákladov. Národné spolufinancovanie projektu bude zo štátneho rozpočtu vo výške 992 092 €, čo predstavuje 12,5 % celkových oprávnených výdavkov. Zvyšok financií na realizáciu projektu zabezpečí konečný príjemca pomoci.

Verejné obstarávanie

Tendrová dokumentácia na výberové konanie na hlavného dodávateľa prác bola schválená Delegáciou Európskej komisie (ďalej len „DEK“) 8. 7. 2002 a oznámenie verejnej súťaže na hlavného dodávateľa prác bolo publikované v Úradnom vestníku EÚ (Official Journal) 23. 7. 2002. Zmluva o dielo (práce) a Zmluva o poskytnutí služieb (stavebný dozor) bola podpísaná v apríli 2003. Práce sa realizujú. 

Realizácia v zmysle finančného memoranda (FM)

Plánovaný začiatok realizácie verejnej práce (projektu): jún 2001
Skutočný začiatok realizácie verejnej práce (podpis kontraktu so zhotoviteľom prác):
apríl 2003
Plánované ukončenie realizácie verejnej práce (projektu) podľa platného FM (koniec FM):  31. 12. 2004
Odhadovaný termín ukončenia realizácie verejnej práce (projektu): 1. polrok 2006
Návrh na riešenie v prípade meškania termínu ukončenia verejnej práce (projektu) oproti plánu: požiadanie o modifikáciu FM – predĺženie platnosti FM

Do dnešného dňa nebola pri projekte stanovená maximálna cena podľa §10 zákona č. 254/1998 Z. z. o verejných prácach, t.j. nebola vykonaná štátna expertíza.

ISPA projekt č. 2000/SK/16/P/PE/002
Rozšírenie čistiarne odpadových vôd pre mestskú aglomeráciu Nitra

Projekt ISPA 2000 "Čistiareň odpadových vôd v Nitre" bol Riadiacim výborom ISPA schválený dňa 27. 11. 2000. 

Vláda Slovenskej republiky schválila uvedené finančné memorandum uznesením vlády SR č. 276/2001 zo dňa 28. 3. 2001. Finančné memorandum bolo za Slovenskú republiku podpísané dňa 4. 4. 2001.

Konečným príjemcom pomoci je mesto Nitra. Za implementáciu je zodpovedné Ministerstvo životného prostredia – IAEIP.

Cieľom investície je dokončenie čistiacej stanice odpadových vôd v Nitre. Realizáciou investície sa vytvoria predpoklady na ďalší rozvoj mesta z hľadiska populačného rastu i ako strediska priemyslu, obchodu a služieb. Realizáciou investície sa zabezpečí zlepšenie ochrany podzemných a povrchových vôd v  meste Nitra a okolí.  Finálna kvalita vypúšťanej odpadovej vody bude zodpovedať smernici Európskej komisie pre mestské odpadové vody, ako aj slovenským environmentálnym normám, čím sa zabezpečí zvýšenie kvality vôd rieky Nitra a následne aj rieky Dunaj.

Financovanie

Celkové oprávnené náklady projektu, s ktorých vychádzala Európska komisia pre uvedený projekt predstavujú sumu 10,36 miliónov €. Príspevok ISPA vo výške 50 % celkových oprávnených nákladov predstavuje sumu 5,18 miliónov  Spolufinancovaním zo štátneho rozpočtu bude pokrytých 25 % celkových oprávnených nákladov projektu, čo predstavuje      2 588 550 €. 

Zostávajúce náklady budú kryté konečným príjemcom pomoci.

Verejné obstarávanie

Príprava tendrovej dokumentácie zo strany mesta Nitra bola podmienená zmenou konečného príjemcu pomoci vo finančnom memorande. Tender na služby (stavebný dozor) bol vyhodnotený 8. decembra 2003. Tender na práce bol spustený 10. októbra 2003. Prebieha vyhodnotenie tendra na realizáciu prác.

Realizácia v zmysle finančného memoranda (FM)

Plánovaný začiatok realizácie verejnej práce (projektu):jún 2001
Skutočný začiatok realizácie verejnej práce (podpis kontraktu so zhotoviteľom prác): po vyhodnotení tendra a schválení Správy o vyhodnotení tendra Delegáciou EK.
Plánované ukončenie realizácie verejnej práce (projektu) podľa platného FM (koniec FM):31. 12. 2005
Odhadovaný termín ukončenia realizácie verejnej práce (projektu): 31. 12. 2005

Za implementáciu je zodpovedné Ministerstvo životného prostredia – IAEIP.

ISPA projekt č. 2000/SK/16/P/PE/003
Banská Bystrica systém likvidácie odpadových vôd

Slovenská republika predložila v roku 2000 Európskej komisii žiadosť o finančnú podporu z ISPA pre projekt Sústava odkanalizovania a čistenia odpadových vôd, Banská Bystrica. Projekt bol Riadiacim výborom ISPA schválený dňa 24. 11. 2000 za Európsku komisiu podpísané dňa 28. 12. 2000. 

Vláda Slovenskej republiky schválila uvedené finančné memorandum uznesením vlády SR č. 275/2001 zo dňa 28. 3. 2001. Finančné memorandum bolo za Slovenskú republiku podpísané dňa 4. 4. 2001.

Cieľom projektu je rozšírenie kapacity a zvýšenie výkonnosti čistiarne odpadových vôd  (ČOV), vybudovanie kmeňového zberača a dobudovanie kanalizácie v meste Banská Bystrica a priľahlých obciach (cca 82,5 km). Zrealizovaním projektu sa dosiahne zvýšenie kvality vôd v rieke Hron.

Konečným príjemcom pomoci je Stredoslovenská vodárenská spoločnosť. Za implementáciu projektu je zodpovedné Ministerstvo životného prostredia SR - IAEIP.

Financovanie

Celkové náklady projektu sú 54 781 039 €. Celkové oprávnené náklady sú 45 468 667 € a príspevok ISPA 22 734 334 € (50% celkových oprávnených nákladov). Spolufinancovaním zo štátneho rozpočtu bude pokrytých 25% celkových oprávnených nákladov t. j. 11 367 166 €. Zvyšné náklady hradí konečný príjemca pomoci z vlastných zdrojov. 

Verejné obstarávanie

Zmluva o dielo (práce), zmluva o poskytnutí služieb (stavebný dozor) a zmluva o poskytnutí služieb (Projektová a tendrová dokumentácia pre II. fázu) boli podpísané. Práce sa realizujú.

Realizácia v zmysle finančného memoranda (FM)

Plánovaný začiatok realizácie verejnej práce (projektu):jún 2001
Skutočný začiatok realizácie verejnej práce (podpis kontraktu so zhotoviteľom prác): december 2003
Plánované ukončenie realizácie verejnej práce (projektu) podľa platného FM (koniec FM):  31. 12. 2005
Odhadovaný termín ukončenia realizácie verejnej práce (projektu): 31. 12. 2005
Návrh na riešenie v prípade meškania termínu ukončenia verejnej práce (projektu) oproti plánu: požiadanie o modifikáciu FM – predĺženie platnosti FM

ISPA projekt č. 2000/SK/16/P/PE/004
Čistenie odpadových vôd Komárno

Projekt programu ISPA pre rok 2001 "Nakladanie s odpadovými vodami v meste Komárno" bol schválený Riadiacim výborom ISPA dňa 9. 4. 2001. 

Vláda Slovenskej republiky schválila uvedené finančné memorandum uznesením vlády SR č. 1113/2001 zo dňa 28. 11. 2001. Finančné memorandum bolo za Slovenskú republiku podpísané dňa 30. 11. 2001.

Konečným prijímateľom pomoci je mesto Komárno. Za implementáciu projektu  je  zodpovedné Ministerstvo životného prostredia SR - IAEIP.

Cieľom projektu je rekonštrukcia a skvalitnenie čistiarne  odpadových vôd v meste Komárno, rekonštrukcia mestského kanalizačného systému, vybudovanie retenčných nádrží a rozšírenie kanalizačného systému do predmestí a okolitých dedín. Mesto má kombinovaný systém zberu všetkých odpadových vôd z domácností a prevažnej časti dážďových vôd. Budúca fáza projektu by mohla umožniť rozšírenie mestského kanalizačného systému. Opatrenie zabráni znečisťovaniu zásob pitnej vody a nesprávnemu odstraňovaniu splaškov. Taktiež sa ním predíde nesúladu s budúcou legislatívou EU a Slovenska.

Financovanie

Celkové náklady projektu sú 8 837 700 €. Celkové oprávnené náklady pre uvedený projekt, na základe ktorých bol určený príspevok ISPA sú vo výške 8 043 700 € .

Príspevok ISPA predstavuje 4 021 850 € t.j. 50% celkových oprávnených nákladov. Spolufinancovaním zo štátneho rozpočtu bude pokrytých 25 % celkových oprávnených nákladov projektu, čo predstavuje 2 010 925 €. Konečný prijímateľ pomoci – mesto Komárno zabezpečuje spolufinancovanie zostávajúcej čiastky v rovnakom objeme. 

Verejné obstarávanie

Zmluva o poskytnutí služieb (stavebný dozor) a zmluva o dielo (práce na ČOV) bola podpísaná v októbri 2003, prebieha realizácia prác. Tendrová dokumentácia na práce (kanalizácia) –je na pripomienkovom konaní na Delegácii EK. Predpokladaný termín spustenia tendra je február 2004.

Realizácia v zmysle finančného memoranda (FM)

Plánovaný začiatok realizácie verejnej práce (projektu):august 2001
Skutočný začiatok realizácie verejnej práce (podpis kontraktu so zhotoviteľom prác): 
október 2003
Plánované ukončenie realizácie verejnej práce (projektu) podľa platného FM (koniec FM):  31. 12. 2005
Odhadovaný termín ukončenia realizácie verejnej práce (projektu): 31. 12. 2005

Do dnešného dňa nebola u projektu stanovená maximálna cena podľa §10 zákona č. 254/1998 Z. z. o verejných prácach, t.j. nebola vykonaná štátna expertíza.

ISPA projekt č. 2001/SK/16/P/PE/005
Rekonštrukcia a rozšírenie ČOV vo Zvolene

Projekt ISPA pre rok 2001 „Rekonštrukcia a rozšírenie čistiarne odpadových vôd v meste Zvolen“ bol schválený Riadiacim výborom ISPA v novembri 2001 a podpísaný za Európsku komisiu dňa 6. 12. 2001. 

Vláda Slovenskej republiky schválila uvedené finančné memorandum uznesením vlády SR č. 270/2001 zo dňa 28. 3. 2001. FM bolo za Slovenskú republiku podpísané dňa 22. 3. 2002.

Cieľom projektu je modernizácia a rozšírenie čistiarne odpadových vôd v meste Zvolen (zberajúca odpadové vody mesta Zvolen, Sliač a kúpeľov Kováčová) tak, aby spĺňala environmentálne normy Slovenskej republiky a EÚ keďže jestvujúca čistiareň odpadových vôd, postavená v roku 1971, je zastaralá a trpí hydraulickým preťažením a neschopnosťou odstraňovať dusík a fosfor. Znečisťujúce látky sú vypúšťané do rieky Hron a spôsobujú ďalšie zhoršovanie kvality povrchových vôd. 

Konečným príjemcom pomoci je Stredoslovenská vodárenská spoločnosť, a. s. Za implementáciu projektu  je  zodpovedné Ministerstvo životného prostredia SR - Implementačná agentúra pre environmentálne investičné projekty.

Financovanie

Celkové náklady projektu sú 11 813 420 €. Celkové oprávnené náklady pre uvedený projekt, na základe ktorých bol určený príspevok ISPA, sú 10 967 050 €. Príspevok ISPA predstavuje 5 483 525 €, t. j. 50 % celkových oprávnených nákladov. Národné spolufinancovanie projektu zo štátneho rozpočtu bude 2 741 763 €. Zostávajúce financie na realizáciu projektu zabezpečí konečný príjemca pomoci z vlastných zdrojov. 

Verejné obstarávanie

Tender na práce bol vyhodnotený v novembri 2003, správa z vyhodnotenia bola schválená  Delegáciou EK. Prebieha príprava podpisu Zmluvy o dielo a Zmluvy o poskytnutí služieb (stavebný dozor). Vyhodnotenie tendra na služby (stavebný dozor) bolo vyhodnotené v septembri 2003. Implementačná agentúra zapracováva pripomienky Delegácie EK k správe z vyhodnotenia.

Realizácia v zmysle finančného memoranda (FM)

Plánovaný začiatok realizácie verejnej práce (projektu): júl 2002
Skutočný začiatok realizácie verejnej práce (podpis kontraktu so zhotoviteľom prác):
 február 2004
Plánované ukončenie realizácie verejnej práce (projektu) podľa platného FM (koniec FM):  31. 12. 2005
Odhadovaný termín ukončenia realizácie verejnej práce (projektu): 31. 12. 2005

Do dnešného dňa nebola u projektu stanovená maximálna cena podľa §10 zákona č. 254/1998 Z. z. o verejných prácach, t.j. nebola vykonaná štátna expertíza.

ISPA projekt č. 2001/SK/16/P/PE/007
Kanalizácia a čistenie odpadových vôd v Martine a v regióne Dolný Turiec

Finančné memorandum bolo za Slovenskú republiku podpísané dňa 6. 9. 2002 a za Európsku komisiu  dňa 17. 12. 2001. 
Cieľom projektu je rozšírenie, skompletizovanie a oprava kanalizačných sietí v meste Martin a v siedmych priľahlých obciach nachádzajúcich sa v projektovej oblasti, ako aj zmodernizovanie a zlepšenie biologického čistenia v existujúcej ČOV Martin – Vrútky. Kvalita vypúšťanej vody  zo zmodernizovanej ČOV bude plne v súlade s požiadavkami smernice EÚ o kvalite mestských odpadových vôd a slovenských štandardov, noriem a príslušných zákonov a zabezpečí zvýšenie kvality vôd v rieke Váh. 
Počas fázy výstavby projektu bude priamo vytvorených 120 pracovných miest. Po ukončení výstavby projektu nevznikne žiadne pracovné miesto. Uvedené pracovné miesta sa chápu ako pracovné miesta na plný pracovný úväzok.

Za implementáciu projektu je zodpovedné Ministerstvo životného prostredia SR - IAEIP.

Financovanie

Celkové náklady projektu sú 13 509 202 €. Celkové oprávnené náklady pre uvedený projekt, na základe ktorých bol určený príspevok ISPA, sú 12 295 676 €. Príspevok ISPA predstavuje 6 024 881 €, t. j. 49 % celkových oprávnených nákladov. Národné spolufinancovanie projektu bude zo štátneho rozpočtu vo výške 3 073 919 €. Zvyšok financií na realizáciu projektu zabezpečí konečný príjemca. 

Verejné obstarávanie

Tender na služby (stavebný dozor) bol vyhodnotený v októbri 2003. Zmluva na služby je podpísaná.. Tender na práce bol spustený v októbri 2003. Vyhodnotenie tendra prebehlo       12. 1. – 21. 1. 2004. 

Realizácia v zmysle finančného memoranda (FM)

Plánovaný začiatok realizácie verejnej práce (projektu):december 2002
Skutočný začiatok realizácie verejnej práce (podpis kontraktu so zhotoviteľom prác): po vyhodnotení tendra a schválení Správy o vyhodnotení tendra Delegáciou EK.
Plánované ukončenie realizácie verejnej práce (projektu) podľa platného FM (koniec FM):  31. 12. 2006
Odhadovaný termín ukončenia realizácie verejnej práce (projektu): 31. 12. 2006

ISPA projekt č. 2000/SK/P/PA/001
Odborná pomoc pre prípravu environmentálnych projektov

Finančné memorandum „Odborná pomoc pre prípravu environmentálnych projektov“ bolo komisárom EK podpísané dňa 26. 4. 2001. Vláda SR podpísala FM dňa 6. 6. 2001.

Vláda Slovenskej republiky schválila uvedené finančné memorandum uznesením vlády SR č. 504/2001 zo dňa 6. 6. 2001. Finančné memorandum bolo za Slovenskú republiku podpísané dňa 6. 6. 2001.

Cieľom odbornej pomoci je vypracovanie štúdií uskutočniteľnosti, finančných analýz, spracovanie analýz nákladov a výnosov, tendrovej dokumentácie, posúdenie projektovej dokumentácie, spracovanie kompletnej žiadosti ISPA a podpornej dokumentácie vrátane štandartného formuláru žiadosti ISPA o spolufinancovanie predmetných projektov z predvstupového fondu ISPA. 

Podieľanie sa odbornej pomoci na jednotlivých žiadostiach ISPA by malo zabezpečiť vypracovanie žiadostí v požadujúcej kvalite a zároveň vytvoriť dostatočnú zásobu projektov pre plynulé čerpanie prostriedkov z predvstupového nástroja ISPA v sektore životného prostredia.

Financovanie

Celkové náklady projektu sú 1 271 760 €. Celkové oprávnené náklady pre uvedený projekt, na základe ktorých bol určený príspevok ISPA sú vo výške 1 271 760 € .

Príspevok ISPA predstavuje 953 820 € t.j. 75 % celkových oprávnených nákladov. Spolufinancovaním zo štátneho rozpočtu bude pokrytých 25 % celkových oprávnených nákladov projektu, čo predstavuje 317 940 €.

Verejné obstarávanie

Kontrakty na odbornú pomoc pri vypracovávaní environmentálnych projektov boli ukončené. Za implementáciu projektu je zodpovedné Ministerstvo životného prostredia SR - IAEIP.

ISPA projekt č. 2002/SK/16/P/PE/008
Zásobovanie pitnou vodou a odkanalizovanie juhovýchodného Zemplína

Finančné memorandum bolo za Slovenskú republiku podpísané dňa 14. 2. 2003 a za Európsku komisiu  dňa 13. 12. 2002. 

Projektom dotknutá oblasť sa nachádza v košickom regióne -  okres Michalovce.  Investičné aktivity budú pozostávať z výstavby vodovodnej siete, vodojemu, kanalizácie, prečerpávacích staníc, odkalovacích nádrží, rekonštrukcie čistiarne odpadových vôd v Michalovciach, vybudovania čistiarne odpadových vôd v Pavlovciach a hlavnej prečerpávacej stanice vo Veľkých Kapušanoch.

Konečným príjemcom pomoci je Východoslovenská vodárenská spoločnosť, a.s.. Za implementáciu projektu je zodpovedné Ministerstvo životného prostredia SR - IAEIP.

Financovanie

Celkové náklady projektu sú 25 999 000 €. Celkové oprávnené náklady pre uvedený projekt, na základe ktorých bol určený príspevok ISPA, sú 23 610 000 €. Príspevok ISPA predstavuje 16 527 000 €, t. j. 70 % celkových oprávnených nákladov. Spolufinancovaním zo štátneho rozpočtu je pokrytých 25 %  celkových oprávnených nákladov projektu, čo predstavuje 5 902 500 €. Zvyšok finančných prostriedkov na realizáciu zabezpečí konečný príjemca vo výške     1 180 550 €.

Verejné obstarávanie

Tender na služby (stavebný dozor) bol spustený v júli 2003 a vyhodnotený v decembri 2003. Prebieha príprava podpisu zmluvy. Tendrová dokumentácia na práce bola schválená DEK. Tender je spustený. 

Realizácia v zmysle finančného memoranda (FM)

Plánovaný začiatok realizácie verejnej práce (projektu):marec 2003
Skutočný začiatok realizácie verejnej práce (podpis kontraktu so zhotoviteľom prác): po vyhodnotení tendra a schválení Správy o vyhodnotení tendra Delegáciou EK.
Plánované ukončenie realizácie verejnej práce (projektu) podľa platného FM (koniec FM):
31. 12. 2007
Odhadovaný termín ukončenia realizácie verejnej práce (projektu): 31. 12. 2007

ISPA projekt č. 2002/SK/16/P/PE/009
Zlepšenie životného prostredia v oblasti Liptova

Finančné memorandum bolo za Slovenskú republiku podpísané dňa 14. 2. 2003 a za Európsku komisiu  dňa 13. 12. 2002. 

Projektom dotknutá oblasť zahŕňa mestá Liptovský Mikuláš (34 000 obyvateľov) a Liptovský Hrádok (8 500 obyvateľov) s priľahlými oblasťami. Celkový projekt je koncipovaný ako súbor prác, ktoré zvýšia efektívnosť a účelnosť zariadení upravujúcich splaškové a dažďové vody v Liptovskom regióne. Podľa druhu financovania prác je projekt rozdelený na dve etapy.

Prvá etapa projektu, pre ktorú je predkladaná žiadosť o financovanie z ISPA, je zameraná na rekonštrukciu a rozšírenie kanalizačného systému v uvedenej oblasti. Druhá etapa projektu zahŕňa rekonštrukciu čistiarne odpadových vôd v Liptovskom Hrádku a práce na zvýšenie výkonu čistiarne odpadových vôd v Liptovskom Mikuláši.

Financovanie

Celkové náklady projektu sú 16 036 100 €. Celkové oprávnené náklady pre uvedený projekt, na základe ktorých bol určený príspevok ISPA, sú 10 520 000 €. Príspevok ISPA predstavuje 5 260 000 €, t. j. 50 % celkových oprávnených nákladov. Spolufinancovaním zo štátneho rozpočtu je pokrytých 25 %  celkových oprávnených nákladov projektu, čo predstavuje 2 630 000 €. Zvyšok finančných prostriedkov na realizáciu zabezpečí konečný príjemca vo výške     2 630 000 €, t. j. 25 %.

Konečným príjemcom pomoci je Severoslovenská vodárenská spoločnosť, a. s.. Za  implementáciu projektu je zodpovedné Ministerstvo životného prostredia SR - IAEIP.

Verejné obstarávanie

Tender na služby bol spustený. Technická dokumentácia na práce bola schválená DEK. Tender spustený.

Realizácia v zmysle finančného memoranda (FM)

Plánovaný začiatok realizácie verejnej práce (projektu):október 2003
Skutočný začiatok realizácie verejnej práce (podpis kontraktu so zhotoviteľom prác): po vyhodnotení tendra a schválení Správy o vyhodnotení tendra Delegáciou EK.
Plánované ukončenie realizácie verejnej práce (projektu) podľa platného FM (koniec FM):
31. 12. 2007
Odhadovaný termín ukončenia realizácie verejnej práce (projektu): 31. 12. 2007.

ISPA projekt č. 2002/SK/16/P/PE/010
Čistiareň odpadových vôd a kanalizačný systém v Považskej Bystrici

Finančné memorandum bolo za Slovenskú republiku podpísané dňa 14. 2. 2003 a za Európsku komisiu  dňa 13. 12. 2002. 

Projektom dotknutá oblasť zahŕňa mesto Považská Bystrica a priľahlé mestské časti, čo predstavuje 43 100 obyvateľov dotknutých projektom. Celkový projekt je koncipovaný ako súbor prác, ktoré zvýšia efektívnosť a účelnosť zariadení upravujúcich splaškové a dažďové vody v meste Považská Bystrica a jeho priľahlých oblastiach. Projekt je rozdelený do troch častí.

Financovanie

Celkové náklady projektu sú 13 861 000 €. Celkové oprávnené náklady pre uvedený projekt, na základe ktorých bol určený príspevok ISPA, sú 12 300 000 €. Príspevok ISPA predstavuje 6 150 000 €, t. j. 50 % celkových oprávnených nákladov. Spolufinancovaním zo štátneho rozpočtu je pokrytých 25 %  celkových oprávnených nákladov projektu, čo predstavuje          3 075 000 €. Zvyšok finančných prostriedkov na realizáciu zabezpečí konečný príjemca vo výške    3 075 000 €, t. j. 25%.

Verejné obstarávanie

Tender na služby bol spustený. Technická dokumentácia na práce bola schválená DEK. Tender spustený.

Realizácia v zmysle finančného memoranda (FM)

Plánovaný začiatok realizácie verejnej práce (projektu):október 2003
Skutočný začiatok realizácie verejnej práce (podpis kontraktu so zhotoviteľom prác): po vyhodnotení tendra a schválení Správy o vyhodnotení tendra Delegáciou EK.
Plánované ukončenie realizácie verejnej práce (projektu) podľa platného FM (koniec FM):
31. 12. 2007
Odhadovaný termín ukončenia realizácie verejnej práce (projektu): 31. 12. 2007

Konečným príjemcom pomoci je Stredoslovenská vodárenská spoločnosť, a. s.. Za implementáciu projektu je zodpovedné Ministerstvo životného prostredia SR - IAEIP.

ISPA projekt č. 2002/SK/16/P/PE/011
Žilina – intenzifikácia čistiarne odpadových vôd a rozšírenie kanalizácie

Finančné memorandum bolo za Slovenskú republiku podpísané dňa 14. 2. 2003 a za Európsku komisiu  dňa 13. 12. 2002. 

Projekt sa bude realizovať  v meste Žilina a v Terchovskej a Rajeckej doline. Celkovo bude projekt zahŕňať 23 miestnych samospráv v žilinskom regióne (2 mestá, 21 obcí). Celkový projekt je koncipovaný ako súbor prác pozostávajúci z piatich nezávislých častí, ktoré zvýšia efektívnosť a účelnosť zariadení zabezpečujúcich úpravu odpadových vôd v dotknutej oblasti.
V celkovom objeme projekt zabezpečí rozšírenie a rekonštrukciu kanalizácie v dotknutých oblastiach v celkovej  dĺžke 153 450 m s 12 prečerpávacími stanicami. Realizáciou tohoto projektu sa umožní napojenie 49 297 nových užívateľov na verejnú kanalizačnú sieť. V súčasnosti je na verejnú kanalizáciu v regióne napojených 57 % obyvateľstva. Po zrealizovaní projektu sa táto hodnota zvýši na 85%.

Financovanie

Celkové náklady projektu sú 23 700 000 €. Celkové oprávnené náklady pre uvedený projekt, na základe ktorých bol určený príspevok ISPA, sú 19 608 000 €. Príspevok ISPA predstavuje 9 804 000 €, t. j. 50 % celkových oprávnených nákladov.  Spolufinancovaním zo štátneho rozpočtu je pokrytých 25 %  celkových oprávnených nákladov projektu, čo predstavuje 4 902 000 €. Zvyšok finančných prostriedkov na realizáciu zabezpečí konečný príjemca vo výške    4 902 000 €, t. j. 25%.

Verejné obstarávanie

Tender na služby bol spustený. Technická dokumentácia na práce bola schválená DEK. Tender bol spustený.

Realizácia v zmysle finančného memoranda (FM)

Plánovaný začiatok realizácie verejnej práce (projektu): júl 2003
Skutočný začiatok realizácie verejnej práce (podpis kontraktu so zhotoviteľom prác): po vyhodnotení tendra a schválení Správy o vyhodnotení tendra Delegáciou EK.
Plánované ukončenie realizácie verejnej práce (projektu) podľa platného FM (koniec FM):
31. 12. 2007
Odhadovaný termín ukončenia realizácie verejnej práce (projektu): 31. 12. 2007

Konečným príjemcom pomoci je Severoslovenská vodárenská spoločnosť, a. s.. Za implementáciu projektu je zodpovedné Ministerstvo životného prostredia SR - IAEIP.

ISPA projekt č. 2002/SK/16/P/PE/012
Zabezpečenie zásobovania južnej časti okresu Veľký Krtíš pitnou vodou

Finančné memorandum bolo za Slovenskú republiku podpísané dňa 14. 2. 2003 a za Európsku komisiu  dňa 13. 12. 2002. 

Projektom dotknutá oblasť zahŕňa 50 obcí južnej časti okresu Veľký Krtíš. Celkový projekt je koncipovaný ako súbor prác, ktoré zabezpečia vybudovanie systému rozvodu pitnej vody pre 50 obcí južnej časti okresu. Základným cieľom celého projektu je vyriešenie nedostatku pitnej vody v dotknutej oblasti s najrozsiahlejším znečistením zdrojov podzemnej vody. Realizácia projektu zabezpečí pripojenie cca 20 000 obyvateľov ku spoľahlivému a nezávadnému zdroju vody a zvýši kvalitu a vyrovnanosť dodávok pitnej vody pre cca 20 000 ďalších užívateľov.

Financovanie

Celkové náklady projektu sú 28 000 000 €. Celkové oprávnené náklady pre uvedený projekt, na základe ktorých bol určený príspevok ISPA, sú 28 000 000 €. Príspevok ISPA predstavuje19 600 000 €, t. j. 70 % celkových oprávnených nákladov. Spolufinancovaním zo štátneho rozpočtu je pokrytých 25 %  celkových oprávnených nákladov projektu, čo predstavuje 7 000 000 €. Zvyšok finančných prostriedkov na realizáciu zabezpečí konečný príjemca vo výške    1 400 000 €, t. j. 5 %.

Verejné obstarávanie

Upravená tendrová dokumentácia bola odsúhlasená na DEK 26. 1. 2004. Tender bol znova spustený 28. 1. 2004.

Realizácia v zmysle finančného memoranda (FM)

Plánovaný začiatok realizácie verejnej práce (projektu):júl 2003
Skutočný začiatok realizácie verejnej práce (podpis kontraktu so zhotoviteľom prác): po vyhodnotení tendra a schválení Správy o vyhodnotení tendra Delegáciou EK.
Plánované ukončenie realizácie verejnej práce (projektu) podľa platného FM (koniec FM):
31. 12. 2006
Odhadovaný termín ukončenia realizácie verejnej práce (projektu): 31. 12. 2006

Konečným príjemcom pomoci je Stredoslovenská vodárenská spoločnosť, a. s.. Za implementáciu projektu je zodpovedné Ministerstvo životného prostredia SR - IAEIP.

ISPA projekt č. 2002/SK/16/P/PA/007
Odborná pomoc pre prípravu prioritných protipovodňových opatrení v Slovenskej republike

Finančné memorandum bolo za Slovenskú republiku podpísané dňa 2. 9. 2003 a za Európsku komisiu  dňa 9. 7. 2003. 

Cieľom tohto projektu bude zhodnotenie a vypracovanie aktuálnej dokumentácie, plánov a štúdií, preverenie oprávnenosti projektov na čerpanie z fondov EÚ a realizovateľnosti  opatrení, prehodnotenie návrhov technického riešenia projektov, pripravenie žiadostí  a príprava tendrovej dokumentácie a plánov verejného obstarávania. 

Financovanie

Celkové náklady projektu sú 1 053 000 €. Celkové oprávnené náklady pre uvedený projekt sú 1 053 000 €. Príspevok ISPA predstavuje 789 750 €, t. j. 75 % celkových oprávnených nákladov. Spolufinancovaním zo štátneho rozpočtu je pokrytých 25 %  celkových oprávnených nákladov projektu, čo predstavuje  263 200 €. 

Verejné obstarávanie

Tender na služby (Odborná pomoc – protipovodňová ochrana intravilánov miest Bratislava, Banská Bystrica a Prešov) bol spustený v októbri 2003. Technická dokumentácia bola schválená DEK začiatkom decembra 2003. Technická dokumentácia pre Tender na služby (Odborná pomoc – povodňový varovný a predpovedný systém – POVAPSYS)  bola odoslaná na DEK v októbri 2003. 

Za implementáciu projektu je zodpovedné Ministerstvo životného prostredia SR - IAEIP.

ISPA projekt č. 2002/SK/16/P/PA/008
Odborná pomoc Slovenským regionálnym vodárenským spoločnostiam

Finančné memorandum bolo za Slovenskú republiku podpísané dňa 19. 6. 2003 a za Európsku komisiu  dňa 16. 4. 2003. 

Projekt podporí schopnosť konečných prijímateľov definovať svoje investičné stratégie na prípravu projektov pre Kohézny fond a štrukturálne fondy, podporí schopnosť budovať kapacity na prípravu projektov, umožní hladkú implementáciu predkladaných projektov, ako aj schopnosť v budúcnosti sa úspešne zhostiť úloh spojených s prípadným vstupom privátnych investorov. Cieľom odbornej pomoci je pomôcť vodárenským spoločnostiam v procese transformácie. Konečnými príjemcami pomoci daného projektu budú vodárenské spoločnosti v Slovenskej republike. 

Financovanie

Celkové náklady projektu sú 4 300 000 €. Celkové oprávnené náklady pre uvedený projekt sú 4 300 000 €. Príspevok ISPA predstavuje 4 300 000 €, t. j. 100 % celkových oprávnených nákladov. 

Verejné obstarávanie

Tender na služby (Odborná pomoc slovenský vodárenským spoločnostiam) bol spustený v novembri 2003. Užší zoznam bude vyhodnotený v decembri 2003. 

Za implementáciu projektu je zodpovedné Ministerstvo životného prostredia SR – IAEIP.

Projekty ISPA schválené na poslednom zasadnutí Riadiaceho výboru ISPA v Bruseli (november 2003)

V oblasti životného prostredia bolo v novembri 2003 Riadiacim výborom ISPA pre Slovenskú republiku odsúhlasených 10 projektov (Zoznam projektov s bližšími informáciami viď Príloha 2 materiálu). Uvedené  projekty sú posledným blokom projektov schválených z predvstupového nástroja ISPA. Vo fáze alokácií (prideľovania prostriedkov konkrétnym projektom) sa Slovenská republika javí ako najúspešnejšou krajinou, ktorá dokázala ako jediná alokovať finančnú čiastku väčšiu ako bola určená EK zo všetkých pristupujúcich krajín.

V dňoch 4. – 12. februára 2004 bolo Národnému koordinátorovi ISPA z EK doručených 10 finančných memoránd podpísaných zástupcom EK. Výkonné jednotky NIC pripravujú uvedené finančné memorandá na rokovanie vlády, ktorá splnomocní podpredsedu vlády pre európsku integráciu na ich podpis.

ISPA - Doprava

V oblasti dopravy ide o financovanie projektov, ktoré umožňujú obnovenie alebo vybudovanie dopravnej infraštruktúry a jej prepojenie s transeurópskou dopravnou sieťou, ktorá slúži na zlepšenie mobility osôb a tovaru v oblasti bez vnútorných hraníc. Otázka transeurópskej dopravnej siete v sebe zahŕňa dopravnú infraštruktúru:
-	cestnú dopravu,
-	železničnú dopravu, 
-	lodnú dopravu.

a)  Železničná infraštruktúra

ISPA projekt č. 2000/SK/16/P/PT/001
Modernizácia železničnej trate Bratislava –Trnava (úsek Bratislava Rača – Šenkvice)

Projekt ISPA pre rok 2000 Modernizácia železničnej trate Bratislava –Trnava (úsek Bratislava Rača – Šenkvice) bol zo strany Európskej komisie podpísaný dňa 12. 10. 2000.

Vláda Slovenskej republiky schválila uvedené finančné memorandum uznesením vlády SR č. 1068/2000  zo dňa 20. 12. 2000. Finančné memorandum bolo za Slovenskú republiku podpísané dňa 21. 12. 2000.

Cieľom projektu je modernizácia železničnej trate súvisiaca s koľajovým zvrškom  a signalizáciou na úseku z Rače do Šenkvíc tak, aby súčasťou rekonštrukcie trate bola aj oprava staníc, staničných zastávok, priecestí a železničných mostov na danom úseku trate. 

Konečným príjemcom pomoci sú Železnice Slovenskej republiky, ktoré budú zodpovedné aj za implementáciu projektu.

Financovanie

Celkové náklady projektu sú 57 363 000 €. Celkové oprávnené náklady pre uvedený projekt, na základe ktorých bol určený príspevok ISPA, sú 51 422 000 €. 

Príspevok ISPA predstavuje 38 566 500 €, t. j. 75 % celkových oprávnených nákladov. Národné spolufinancovanie projektu bude zabezpečené zo štátneho rozpočtu vo výške 12 855 500 € (25 % oprávnených nákladov). Suma 5 941 000 € predstavujúca neoprávnené náklady pre projekt (oprávnené a neoprávnené náklady pre projekt sú definované v prílohe III. 2 finančného memoranda) bude hradená zo štátneho rozpočtu.

Verejné obstarávanie

Výberové konanie v súlade s pravidlami pre predvstupovú pomoc bolo uzatvorené podpisom zmluvy s víťazom 4. 3. 2002. Víťaz verejnej súťaže na hlavného dodávateľa prác - Doprastav a. s. začal stavebné práce na úseku Rača – Svätý Jur dňa 11. 3. 2002 prebratím staveniska. Výber nezávislého dozoru bol ukončený. Zmluva s vybranou firmou FZ ITALFERR bola podpísaná 11. augusta 2003. Činnosť konzultantov bola zahájená od 25. augusta 2003.

Realizácia v zmysle finančného memoranda (FM)

Plánovaný začiatok realizácie verejnej práce (projektu):október 2000
Skutočný začiatok realizácie verejnej práce (podpis kontraktu so zhotoviteľom prác): marec 2002
Plánované ukončenie realizácie verejnej práce (projektu) podľa platného FM (koniec FM):
31. 12. 2005
Odhadovaný termín ukončenia realizácie verejnej práce (projektu): 31. 12. 2005

ISPA projekt č. 2001/SK/16/P/PT/003
Modernizácia železničnej trate v úseku Šenkvice - Cífer vrátane staníc Rača a Trnava

Projekt ISPA pre rok 2001 Modernizácia železničnej trate Šenkvice – Cífer a staníc Rača – Trnava na Slovensku bol schválený Riadiacim výborom ISPA v novembri 2001 a podpísaný za Európsku komisiu dňa 13. 12. 2001. 

Vláda Slovenskej republiky schválila uvedené finančné memorandum uznesením vlády SR č. 214/2002 zo dňa 6. 3. 2002. Finančné memorandum bolo za Slovenskú republiku podpísané dňa 8. 3. 2002.

Cieľom projektu je modernizácia železničnej trate na úseku Šenkvice - Cífer a signalizácie na všetkých staniciach v celom úseku Rača – Trnava, vrátane všetkých staničných a medzistaničných úsekov predchádzajúceho projektu 2000 SK 16 P PT 001, ktoré neboli zahrnuté do tohto projektu. Modernizácia železničných staníc sa obmedzila na nevyhnutné opatrenia vyplývajúce priamo z modernizácie trate. 

Konečným príjemcom pomoci sú Železnice Slovenskej republiky, ktoré budú zodpovedné aj za implementáciu projektu.

Financovanie

Celkové náklady projektu sú 136 329 000 €. Celkové oprávnené náklady pre uvedený projekt, na základe ktorých bol určený príspevok ISPA, sú 116 859 000 € (MF  SR odsúhlasilo zvýšenie nákladov na 153 400 000 €).  Príspevok ISPA predstavuje 58 429 500 €, t. j. 50% celkových pôvodných oprávnených nákladov. Národné spolufinancovanie projektu bude zabezpečené zo štátneho rozpočtu.

Verejné obstarávanie

Prvá súťaž na výber zhotoviteľa na práce bola zrušená. Tendrová dokumentácia bola posúdená nezávislými expertmi EK.  Následne bola prepracovaná v zmysle pripomienok nezávislých expertov EK. Vzhľadom na predpoklad zvýšenia nákladov stavby z dôvodov značného časového odstupu od vypracovania žiadosti ISPA do termínu predkladania ponúk uchádzačmi ( inflácia),  ŽSR predložili na MF SR ako aj na MDPT SR list s požiadavkou na zvýšenie podielu štátneho rozpočtu na spolufinancovanie stavby. MF SR oznámilo odsúhlasenie zvýšenia podielu štátneho spolufinancovania v požadovanej výške to znamená, že oprávnené náklady na stavbu sú 153 400 000 EUR. IA ŽSR listom zo dňa 21.10.2003 oznámila túto skutočnosť Delegácii EK . Súhlas Delegácie EK odsúhlasila tendrovú dokumenáciu v decembri 2003. Tender na práce bol spustený v januári 2004.

Realizácia v zmysle finančného memoranda (FM)

Plánovaný začiatok realizácie verejnej práce (projektu):júl 2002
Skutočný začiatok realizácie verejnej práce (podpis kontraktu so zhotoviteľom prác): po vyhodnotení tendra a schválení Správy o vyhodnotení tendra Delegáciou EK.
Plánované ukončenie realizácie verejnej práce (projektu) podľa platného FM (koniec FM):
31. 12. 2007
Odhadovaný termín ukončenia realizácie verejnej práce (projektu): 31. 12. 2007

ISPA Projekt č. 2002/SK/16/P/PT/005 
Modernizácia železničnej trate Trnava – Nové Mesto nad Váhom, úsek Trnava – Piešťany

Finančné memorandum bolo za Slovenskú republiku podpísané dňa 6. 11. 2002 a za Európsku komisiu dňa 16. 9. 2002.

Projekt sa nachádza na trase transeurópskeho dopravného koridoru V a nadväzuje na projekty rovnakého charakteru na úseku Bratislava Rača – Trnava :

•	Modernizácia železničnej trate v úseku Bratislava –Trnava, úsek Bratislava Rača – Šenkvice (ISPA 2000)
•	Modernizácia železničnej trate v úseku Šenkvice – Cífer a železničných staníc Rača – Trnava (ISPA 2001). 

Účelom projektu je zrekonštruovať železničnú trať v úseku Trnava - Piešťany tak, aby umožňovala vlakovým súpravám dosahovať rýchlosť 160 km/h. Projekt bude pozostávať z výmeny koľajového zvršku a spodku, z výmeny trolejového vedenia, z výstavby nových železničných mostov a železničných nadjazdov, rekonštrukcie priľahlých nástupíšť a z inštalácie nového signalizačného zariadenia  na železničnej trati v úseku Trnava - Piešťany.

Konečným príjemcom pomoci sú Železnice Slovenskej republiky, ktoré budú zodpovedné aj za implementáciu projektu.

Financovanie

Celkové náklady projektu sú 97 427 000 €. Celkové oprávnené náklady pre uvedený projekt, na základe ktorých bol určený príspevok ISPA, sú 93 488 000 € (MF SR odsúhlasilo v októbri 2003 zvýšenie nákladov na 129 200 000 €).  Príspevok ISPA predstavuje       46 744 000 €,    t. j. 50% celkových pôvodných oprávnených nákladov. Národné spolufinancovanie projektu bude zabezpečené zo štátneho rozpočtu.

Verejné obstarávanie

V súčasnosti je tendrová dokumentácia predložená na schválenie ECD. V priebehu mesiaca júl bola pripomienkovaná nezávislým expertom EK. Nezávislý expert predložil záverečnú správu k tendrovej dokumentácii. V tomto čase je tendrová dokumentácia v štádiu prepracovania v zmysle pripomienok nezávislého experta. Vzhľadom na predpoklad zvýšenia nákladov stavby z dôvodov značného časového odstupu od vypracovania žiadosti ISPA do termínu predkladania ponúk uchádzačmi (inflácia),  ŽSR predložili na MF SR ako aj na MDPT SR list s požiadavkou na zvýšenie podielu štátneho rozpočtu na spolufinancovanie stavby.  MF SR oznámilo odsúhlasenie zvýšenia podielu štátneho spolufinancovania v požadovanej výške to znamená, že  oprávnený náklad stavby je 129 200 000 EUR. IA ŽSR listom zo dňa 21.10.2003 oznámilo túto skutočnosť Delegácii EK.  Po prepracovaní tendrovej dokumentácie IA ŽSR predloží túto opäť na Delegáciu EK na odsúhlasenie a zároveň požiada o súhlas na vyhlásenie medzinárodnej verejnej súťaže na výber zhotoviteľa a následne na výber konzultanta pre stavebný dozor.

Realizácia v zmysle finančného memoranda (FM)

Plánovaný začiatok realizácie verejnej práce (projektu): február 2003
Skutočný začiatok realizácie verejnej práce (podpis kontraktu so zhotoviteľom prác): po vyhodnotení tendra a schválení Správy o vyhodnotení tendra Delegáciou EK.
Plánované ukončenie realizácie verejnej práce (projektu) podľa platného FM (koniec FM):
31. 12. 2008
Odhadovaný termín ukončenia realizácie verejnej práce (projektu): 31. 12. 2008

b) Cestná infraštruktúra 

V sektore cestnej infraštruktúry je realizovaný projekt výstavby Diaľnice D 61 v Bratislave,       Viedenská cesta – Prístavný most.

ISPA projekt č. 2001/SK/16/P/PT/002
Výstavba diaľnice D61 – úsek Viedenská cesta – Prístavný most v Bratislave

Projekt ISPA pre rok 2001 Výstavba diaľnice D 61, časť Viedenská cesta – Prístavný most v Bratislave bol schválený Riadiacim výborom ISPA v novembri 2001 a podpísaný za Európsku komisiu dňa 6. 12. 2001. 

Vláda Slovenskej republiky schválila uvedené finančné memorandum uznesením vlády SR č. 2037/2002 zo dňa 10. 4. 2002. Finančné memorandum bolo za Slovenskú republiku podpísané dňa 19. 4. 2002.

Hlavným cieľom projektu je zlepšenie kvality príslušného európskeho dopravného koridoru v oblasti, ktorá bola identifikovaná ako dôležitý uzol siete TINA. Projekt zahŕňa spracovanie projektovej dokumentácie a výstavbu 3,87 km dlhého prepojenia 2x2 prúdovej delenej diaľnice (diaľnica D61) od Prístavného mosta po Viedenskú cestu.

Konečným príjemcom pomoci je Slovenská správa ciest, ktorá bude zodpovedná aj za implementáciu projektu.

Financovanie 

Celkové náklady projektu sú 70 938 000 €. Celkové oprávnené náklady pre uvedený projekt, na ktorých základe bol určený príspevok ISPA, sú vo výške 52 210 000 €. 

Príspevok ISPA predstavuje 27 149 200 € t. j. 52% celkových oprávnených nákladov. Zvyšná časť spolufinancovania vo výške 25 060 800 € bude zabezpečená štátnym rozpočtom a úverom z Európskej investičnej banky. Suma 18 728 000 € predstavujúca neoprávnené náklady pre projekt bude hradená zo štátneho rozpočtu. K 30.11.2003 bolo nakontrahovaných 53 520 000 €  (102 % celkových nákladov). Vyplatených bolo 10 179 065 € .

Verejné obstarávanie

Verejné obstarávanie na dodávku prác bolo ukončené. Prebehlo vyhodnotenie ponúk a zmluva bola podpísaná 24. februára 2003. Práce na stavbe sa realizujú. Verejné obstarávanie na služby (obstaranie konzultanta pre stavebný dozor) na Diaľnicu D 61  úsek Viedenská cesta – Prístavný most v Bratislave bolo tiež ukončené. Zmluva bola schválená Delegáciou EK a zaslaná na podpis vybranému uchádzačovi.

Realizácia v zmysle finančného memoranda (FM)

Plánovaný začiatok realizácie verejnej práce (projektu):jún 2002
Skutočný začiatok realizácie verejnej práce (podpis kontraktu so zhotoviteľom prác): 
február 2003
Plánované ukončenie realizácie verejnej práce (projektu) podľa platného FM (koniec FM):
31. 12. 2006
Odhadovaný termín ukončenia realizácie verejnej práce (projektu): 31. 12. 2006

C.  Transformácia systému finančného riadenia projektov ISPA do Kohézneho fondu po dni vstupu SR do EÚ

Kohézny fond (KF) je nástrojom štrukturálnej politiky Európskej únie (EÚ). Jeho riadenie a implementácia sa riadi nariadením Rady EC 1164/94, doplnené nariadením EC 1264/99,  1265/99 (ďalej len Nariadenie)  a v súlade s nariadeniami Rady 1386/2002 a 16/2003. Vzhľadom na rozšírenie EÚ o nových členov, ktorí sú prijímateľmi pomoci z predvstupového nástroja ISPA, predchodcu Kohézneho fondu, bolo uvedené nariadenie doplnené o Článok 16. Tento nový článok ustanovuje špecifické podmienky pre tie asociované krajiny, ktoré sú prijímateľmi pomoci z fondu ISPA v oblastiach:

1.	prechodu projektov ISPA na Kohézny Fond
Pre všetky projekty ISPA, ktoré ku dňu vstupu SR do EÚ nebudú ukončené, budú považované za projekty Kohézneho fondu a budú sa riadiť všetkými náležitosťami a pravidlami uvedenými v nariadení Rady EC 1164/94, doplnené nariadením EC 1264/99 a 1265/99.

2.	prechodu pravidiel a procedúr verejného obstarávania
Pre všetky projekty ISPA, ktorých výzva na verejné obstarávanie bola publikovaná v Official Journal of the European Communities do termínu vstupu SR do EÚ, bude verejné obstarávanie prebiehať podľa podmienok uložených v uvedenej výzve, pre všetky ostatné opatrenia ISPA, ktorých výzva na verejné obstarávanie nebola zverejnená do dňa vstupu SR do EÚ, sa bude postupovať podľa pravidiel Kohézneho fondu 

3.	miery zainteresovania
Maximálna miera podpory pre projekty z Kohézneho fondu je 85 %. Európska komisia môže na žiadosť dotknutého členského štátu  vo výnimočných prípadoch rozhodnúť o zmene podpory spoločenstva pre členský štát. 

4.	podmienok týkajúcich sa oprávnenosti výdavkov
Pre všetky projekty ISPA, spadajúce pod odsek 1, pravidlá určujúce oprávnenosť výdavkov zostávajú zachované, s výnimkou prípadov, schválených komisiou na žiadosť dotknutej členskej krajiny.

5.	alternatívy implementácie
Európska komisia vo výnimočných a v náležite oprávnených prípadoch môže rozhodnúť o špecifických výnimkách z pravidiel Nariadenia pre opatrenia spadajúce pod odsek 1.

Prechod ISPA na Kohézny fond

Po vstupe SR do EÚ bude predvstupový nástroj ISPA pretransformovaný na povstupový Kohézny fond. Prechod ISPA na Kohézny fond obnáša okrem iného aj transformáciu prijatých právnych záväzkov v rámci programu ISPA. Vzhľadom na to, že pravidlá a postupy stanovené pre ISPA sú takmer totožné s nariadeniami EÚ pre Kohézny fond, implementácia už schválených projektov ISPA bude v plnom súlade s pravidlami Kohézneho fondu.
V programovom období 2000-2003 ročná alokácia prostriedkov   ISPA Európskej komisie (EK) pre kandidátske krajiny predstavuje 1 040 mil. EUR. Z uvedenej čiastky mala SR právo predkladať projekty v objeme 36,4 – 57,2 mil. EUR ročne (rozpätie od 3,5% – 5,5 % z ročnej alokácie ISPA). Základným cieľom EK pri programovaní ISPA bolo dosiahnuť priemernú hodnotu stanoveného rozpätia pre každú kandidátsku krajinu. Táto priemerná hodnota pre SR predstavovala 46,8 mil. EUR ročne.  
V rámci programu ISPA v sektore dopravy a životného prostredia SR v programovacom období 2000-2003 schválila projekty v celkovom objeme 637 916 617 EUR oprávnených nákladov, z čoho príspevok EÚ predstavuje 362 509 864 EUR (56,83 %). Uvedený objem finančných prostriedkov bol schválený rozhodnutím EK (Finančné memorandum ISPA). SR ako jediná kandidátska krajina naprogramovala viac ako bola priemerná hodnota stanoveného rozpätia. 
Celý mechanizmus programovania, rozpočtovania a realizácie programov EÚ sa po stanovení celkovej alokácie pre skupinu členských alebo nečlenských krajín delí na 3 fázy:
-	v rámci stanovenej alokácie EK prijíma právny záväzok, ktorý je spravidla vo forme rozhodnutia EK (ISPA Finančné memorandum, alebo Rozhodnutie o poskytnutí pomoci pre projekt Kohézneho fondu),
-	pri schvaľovaní rozpočtu EÚ sa prijíma rozpočtový záväzok, ktorý pokrýva právny záväzok (právny záväzok sa spravidla pokrýva viacerými ročnými rozpočtovými záväzkami),
-	uskutočňuje sa čerpanie výdavkov zo schválených rozpočtových záväzkov.  

Prekročenie priemerných možných rozpočtových záväzkov poukazuje na skutočnosť, že          SR bola úspešná pri programovaní ISPA a predkladaní kvalitných projektov. Uvedená schopnosť programovať poskytuje SR veľmi dobrú východiskovú pozíciu pri programovaní projektov Kohézneho fondu, kde sa taktiež uplatňuje podobný princíp stanovenia rozpätia pre členské krajiny.
V zmysle článku 15 nariadenia Rady 1267/1999/ES, dňom vstupu do EÚ pristupujúca krajina stráca oprávnenie získať prostriedky z programu ISPA. EK bude uplatňovať pokrytie prijatých časti záväzkov EK nad rámec alokácie  ISPA z Kohézneho fondu (krytie rozpočtových záväzkov sa bude uskutočňovať z hlavy 2 rozpočtu EÚ – štrukturálne operácie namiesto hlavy 7 – predvstupová pomoc, ktorá sa po dni vstupu nebude aplikovať na pokrývanie rozpočtových záväzkov.

Tabuľka č. 1:
Prehľad záväzkov Kohézneho fondu v programovacom období 2004-2006, v mil. EUR a v bežných cenách:

Údaje boli prezentované Európskou komisiou na 6. zasadnutí ISPA Monitorovacieho výboru, 25. novembra 2003. V priebehu prvého štvrťroka EK upresní výšku záväzkov voči SR.

| Projekty schválené v programovacom období Kohézneho fondu (2004 – 2006) | Projekty schválené v programovacom období ISPA (2000 – 2003) financované z rozpočtu EÚ, z hlavy 2 rozpočtu EÚ – štrukturálne operácie | Projekty Kohézny fond celkom (vrátane ISPA, financovaných z rozpočtu EÚ, z hlavy 2 rozpočtu EÚ – štrukturálne operácie)
2004 | 138 | 55 | 193
2005 | 107 | 55 | 162
2006 | 168 | 53 | 221
Celkom | 413 | 163 | 576

V nadväznosti na uvedené je možné skonštatovať, že čistá alokácia vzťahujúca sa na projekty schválené v programovacom období 2004-2006 pre Kohézny fond predstavuje čiastku 413 mil. EUR.  Zvyšných 163 mil. EUR bude slúžiť ako krytie právnych záväzkov EÚ pre projekty schválené v programovacom období 2000-2003 v rámci ISPA rozpočtových záväzkov.
Vzhľadom na to, že systémy finančného riadenia programu ISPA a Kohézneho fondu sa do určitej miery odlišujú, bude potrebné projekty ISPA dokončiť podľa pravidiel stanovených pre ISPA. Prostriedky Kohézneho fondu, na rozdiel od programu ISPA, sú zaradené do príjmov a výdavkov štátneho rozpočtu, poskytuj sa príjemcovi pomoci a nie dodávateľovi, zmluvy s konečným prijímateľom sú uzatvorené v SKK a nie v EUR a spolufinancovanie zo štátneho rozpočtu sa zabezpečuje v kapitolách príslušných rezortov, ktoré sú sprostredkovateľskými orgánmi pod platobným orgánom (ďalej len „SOPO“), a nie v kapitole VPS, ako v prípade ISPA. 

Tabuľka č. 2:
Odlišnosti finančného riadenia projektov Kohézneho fondu schválených po 1.5.2004 a projektov ISPA realizovaných po dni vstupu do EÚ
| Kohézny fond – právny záväzok EK (2004-2006) | ISPA – právny záväzok EK (2000-2003), realizácia po 1.5.2004
1. | Kohézny fond vstupuje do príjmov a výdavkov štátneho rozpočtu. | ISPA nevstupuje do príjmov a výdavkov štátneho rozpočtu.
2. | SOPO prevádza prostriedky na účet konečného prijímateľa pomoci. | NF prevádza prostriedky na účet IA, ktorý tieto prostriedky prevedie na dodávateľa.
3. | Zmluvy s konečným prijímateľom budú uzatvorené v SKK. | Zmluvy s konečným prijímateľom sú uzatvorené v EUR.
4. | Spolufinancovanie zo štátneho rozpočtu   bude zabezpečené SOPO-m v kapitolách daných rezortov. | Spolufinancovanie zo štátneho rozpočtu bude zabezpečené Národným fondom v kapitole VPS.
Vyčlenená alokácia v mil. EUR v bežných cenách | 413 | 163
Kohézny fond (vrátane ISPA financovaných z rozpočtu EÚ, z hlavy 2 rozpočtu EÚ – štrukturálne operácie)celkom v mil. EUR v bežných cenách | 576 |

Každý neukončený projekt ISPA bude po dni vstupu do EÚ len vykazovaný pre EK ako projekt Kohézneho fondu, avšak v rámci finančného riadenia na úrovni SR sa bude uplatňovať odlišný postup –  v súlade s tabuľkou 2.  

D.	Harmonogram delimitácie projektov a súvisiacej agendy s realizáciou programu ISPA z Úradu vlády SR  na Ministerstvo výstavby a regionálneho rozvoja SR.

Za dátum začatia preberania agendy súvisiacej s  realizáciou programu ISPA z Úradu vlády SR  na Ministerstvo výstavby a regionálneho rozvoja SR sa bude považovať dátum konania  7. Monitorovacieho výboru ISPA (14. týždeň).

Delimitácia agendy:

17. – 18. týždeň 	vypracovanie delimitačného a preberacieho protokolu a fyzické odovzdanie príslušnej agendy z ÚV SR na MVRR SR